
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 217 


20 Μαρτίου 1997 


ΠΕ ΡΙΕΧΟ ΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση προϋπολογισμού Κεφαλαίου Πλοηγικής 
Υπηρεσίας οικονομικού έτους 1997. 1 

Σύσταση ιδίου Νομικού Προσώπου στο Δήμο Ιλίου Ν. 
Αττικής με το όνομα «Σχολική Επιτροπή 2ου ΤΕΛ 
Δήμου Ιλίου». 2 

Τροποποίηση Καταστατικού ΔΕΑΔΑ (Σύσταση Δημο¬ 
τικής Επιχείρησης Δήμου Ασπροπύργου). 3 

Τροποποίηση ως προς τον τίτλο της Συστατικής πρά- 
ξηςτου ιδίου Νομικού Προσώπουτου Δήμου με την 
επωνυμία «Σχολική Επιτροπή 1ου και 2ου Δημ. 
Σχολείου Ερυθρών σε Σχολική Επιτροπή ΙουΔωδε- 
καθέσιου Δημοτικού Σχολείου Ερυθρών». 4 

Τροποποίηση της 11856/25.6.87 απόφασης του 
Νομάρχη Δυτ. Αττικής περί συστάσεως ιδίου 
Νομικού Προσώπου με το όνομα «Αθλητικός 


Οργανισμός Δήμου Κορυδαλλού». 5 

Διευκόλυνση της εκκαθάρισης των συναλλαγών. 6 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρίθ. Μ. 3547.7/3/97 (1) 

Έγκριση προϋπολογισμού Κεφαλαίου Πλοηγικής 
Υπηρεσίας οικονομικού έτους 1997. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

1) Με την Μ. 3547.7/1/97/22.1.1997 απόφαση του 
Υπουργού Εμπορικής Ναυτιλίας εγκρίθηκε ο προϋπολο¬ 
γισμός του Κεφαλαίου της Πλοηγικής Υπηρεσίας οικονο¬ 
μικού έτους 1997 ο οποίος παρουσιάζει τα παρακάτω α¬ 
ποτελέσματα: 

ΕΣΟΔΑ: 2.192.030.000 δρχ. 

ΕΞΟΔΑ: 2.878.800.000 δρχ. 

Έλλειμμα: 686.770.000 δρχ. 

που καλύπτεται από το ταμειακό υπόλοιπο του προη¬ 
γούμενου οικονομικού έτους (έγκριση ΥΠ. ΟΙΚΟΝΟΜΙ¬ 
ΚΟΝ 2007868/756/0094/14.2.1997). 


2) Το παραπάνω έλλειμμα δεν επιβαρύνει τον Κρατικό 
Προϋπολογισμό αλλά το Κεφάλαιο Πλοηγικής Υπηρεσίας 
(ΦΕΚ43 Α/1955). 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Πειραιάς, 22 Ιανουάριου 1997 

Ο ΥΠΟΥΡΓΟΣ 

ΣΤ. ΣΟΥΜΑΚΗΣ 
-*- 

Αριθ. 4043 (2) 

Σύσταση ιδίου Νομικού Προσώπου στο Δήμο Ιλίου Ν. 

Αττικής με το όνομα «Σχολική Επιτροπή 2ου ΤΕΛ Δή¬ 
μου Ιλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α* 100) και (β) του άρθρου 203 
του Π .Δ. 410/95 (ΦΕΚ Α* 231) Δημοτικός και Κοινοτικός 
Κώδικας. 

2) Την αριθμ. 429/96 απόφαση του Δημοτικού 
Συμβουλίου του Δήμου Ιλίου για σύσταση σχολικής επι¬ 
τροπής, αποφασίζουμε: 

1. Συστήνουμε στο Δήμο Ιλίου του Νομού Αττικής ίδιο 
Νομικό πρόσωπο με το όνομα «Σχολική Επιτροπή 2ου ΤΕΛ 
Δήμου.Ιλίου». 

Σκοπός του Νομικού Προσώπου είναι: 

α) Διαχείριση των πιστώσεων που διατίθενται για τη ν κά¬ 
λυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλιύσι- 
μων υλικών κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Την εισήγηση προς τις αντίστοιχες Διευθύνσεις 
Πρωτοβάθμιας και Δευτεροβάθμιας Εκπαίδευσης για τον 
εφοδιασμό από τον Οργανισμό Σχολικών Κτιρίων των 
σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων με βιβλία 
για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

Υ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων η υπηρεσιών, 
ε) Προυοδοι από την περιουσία του. 

Το Νομικο Πρόσωπο εκπροσωπείται στο δικαστήριο και 
σε κάθε δημόσια Αρχή απότον Πρόεδρο του Δ.Σ. και όταν 
αυτός απουσιάζει ή κωλύεται, απότον Αντιπρόεδρο. 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 2.000.000 δρχ. περίπου γιατοτρέχον οικονομικό έ¬ 
τος και 4.000.000 δρχ. περίπου για καθένα από τα επόμε¬ 
να οικονομικά έτη. 

2. Για την ανωτέρω δαπάνη έχει εγγράφει πίστωση στον 
Προϋπολογισμό του 1996 του Δήμου Ιλίου ύψους 
2.000.000 δρχ. στον Κ.Α. 211.9 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 1997 

Με εντολή Γεν. Γραμ. Περιφέρειας 
Ο Προϊστάμενος της Περιφερειακής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 
-♦- 

Αριθ. 2060 ( 3 ) 

Τροποποίηση Καταστατικού ΔΕΑΔΑ (Σύσταση Δημοτικής 
Επιχείρησης Δήμου Ασπροπύργου). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις των άρθρων 277 έως 284 του Π.Δ/τος 
410/95 «Δημοτικός και Κοινοτικός Κώδικας». 

2) Την αριθ. 205027/84 απόφαση του Υπουργού 
Εσωτερικών. 

3) Τις διατάξεις των Ν 2218 και 2240/94 που αφορούν 
στην καθιέρωση του θεσμού της Νομ/κής Αυτ/σης. 

4) Το άρθρο 14 του Ν. 2399/96 με το οποίο τροποποιεί¬ 
ται ο Ν. 2240/94 και καταργουνται οι θέσεις των περ/κών 
Δ/ντών. 

5) Τοαριθ. 701/5.6.95 έγγραφο του Γενικού Γραμματέα 
Περιφέρειας Αττικής, με το οποίο ορίστηκε αναπληρώ- 
τρια περ/κού Δ/ντη, Δυτ. Αττικής η Δ/ντρια της Υπηρεσίας 
Δ. Λέτρα. 

6) Την αριθ. 5457/17,7.96 απόφασή μας, η οποία δημο- 
σιεύθηκε στο ΦΕΚ 717/Β/21.8.96 Επιχείρησης με την ε¬ 
πωνυμία “Δημοτική Επιχείρηση Ανάπτυξης Δήμου 
Ασπροπύργου». 

7) Την αριθ. 41/97 απόφαση Δημοτικού Συμβουλίου 
Δήμου Ασπροπύργου. με την οποία αποφασίζεται η τρο¬ 
ποποίηση Καταστατικού ΔΕΑΔΑ. για τους διαλαμβανόμε¬ 
νους σ' αυτήν λόγους, αποφασίζουμε: 

Εγκρίνεται η τροποποίηση και συμπλήρωση της 
Ιδρυτικής Πράξης Σύστασης της Δημοτικής Επιχείρησης 
ως εξής: 

Α. Αντικαθίσταται η σύσταση Δημοτικής Επιχείρησης 
στο Δήμο Ασπροπύργου με την επωνυμία “ΔΗΜΟΤΙΚΗ 


ΕΠΙΧΕΙΡΗΣΗ ΔΗΜΟΥ ΑΣΠΡΟΠΥΡΓΟΥ» (ΔΕΑΔΑ) με τη 
σύσταση Ανώνυμης Αναπτυξιακής Εταιρείας με την επω¬ 
νυμία «ΑΝΑΠΤΥΞΙΑΚΗ ΕΤΑΙΡΕΙΑ ΑΣΠΡΟΠΥΡΓΟΥ» και τον 
διακριτικό τίτλο “Δ.Ε.Α.Δ.Α.». 

Β. Σκοποί της Επιχείρησης: 

Οι παράγραφοι 1 και 10 έως 20 τροποποιούνται, αντικα¬ 
θίστανται και συμπληρώνονται ως εξής: 

1. Αντικαθίσταται με: «Η συμβολή στην αξιοποίηση, α¬ 
νάπτυξη, διαχείριση και κατασκευή έργων που έχουν ε- 
γκριθεί από την Ευρωπαϊκή Ένωση για το Δήμο 
Ασπροπύργου και η παροχή επαγγελματικού επιπέδου υ¬ 
πηρεσιών κοινωνικής υποστήριξης ή προώθησης της α¬ 
πασχόλησης προς τις ομάδες του κοινωνικού αποκλει¬ 
σμού (ή την ομάδα)». 

10. Αντικαθίσταται με: «Εκπόνηση / ανάθεση εργασιών 
μελετών, διεξαγωγών ερευνών». 

11 .Αντικαθίσταται με: «Υλοποίηση των Τεχνικών έργων 
του Δήμου Ασπροπουργου κάτω από την επίβλεψη της 
Τεχνικής Υπηρεσίας και άλλων Τεχνικών έργων, χωρίς να 
επεκτείνονται οι δραστηριότητες της δημοτικής επιχείρη¬ 
σης οε υπάρχουσες υπηρεσίες του Δήμου και σε υπάρ¬ 
χοντα ΝΠΔΔ 

12. Αντικαθίσταται με: «Ανάπτυξη συγχρόνων συστημά¬ 
των και εφαρμογών πολεοδομικού ρυθμιστικού και τεχνι¬ 
κού χαρακτήρα του Δήμου Ασπρόπυργου (ΘΙ5 κ.λ.π.). 

13. Αντικαθίσταται με: «Αναβάθμιση και αξιοποίηση υ¬ 
ποβαθμισμένων περιοχών του Δήμου Ασπρόπυγου». 

14. Αντικαθίσταται με: «Διαχείρηση. αξιοποίηση και εκ¬ 
μετάλλευση της ακίνητης περιουσίας του Δήμου». 

15. Αντικαθίσταται με: «Εκμετάλλευση διαφημιστικής 
δραστηριότητας». 

16. Αντικαθίσταται με: «Προβολή και προώθηση πολι¬ 
τιστικών. αθλητικών και άλλων πρωτοβουλιών μέσω της 
έκδοσης εντύπων, φυλλαδίων, διοργάνωσης εκδηλώσε¬ 
ων, εκθέσεων, ημερίδων κ.α.·>. 

17. Αντικαθίσταται με: «Προβολή και προώθηση των 
προϊόντων και των τοπικών πλεονεκτημάτων των επαγ- 
γελματιώντου Ασπρόπυργου (οδηγοί αγοράς κλπ). 

18. Αντικαθίσταται με: «Σχεδίαση, υποβολή και υλοποί¬ 
ηση προτάσεων σε προγράμματα χρηματοδοτούμενα α¬ 
πό Εθνικούς και Διεθνείς Οργανισμούς Ε.Ε. και άλλους)». 

19. Αντικαθίσταται με: «Πληροφόρηση / Ενημέρωση / 
Παροχή Συμβουλών». 

20. Αντικαθίσταται με: «Δημόσιες και Διεθνείς Σχέσεις». 
22.Αντικαθίσταται με: «Η διάρκεια της Εταιρείας ορίζε¬ 
ται είκοσι (20) ετών, που αρχίζει απάτην δημοσίευση στο 
ΦΕΚ της σχετικής απόφασης του Νομάρχη Δυτ. Αττικής 
και την καταχώρηση στο Μητρώο Ανωνύμων Εταιρειών 
της Διοικητικής απόφασης για τη σύσταση της Εταιρείας 
και την έγκριση του καταστατικού της». 

24. Τροποποιείται ως εξής: «Η νομική μορφή της επιχεί¬ 
ρησης θα είναι ανώνυμη εταιρεία, νομικό πρόσωπο ιδιω¬ 
τικού δικαίου» 

κατά τα λοιπά ως έχει. 

25. Τροποποιείται ως εξής: «Η επιχείρηση θα διοικείται 
από εννιαμελές (9) Διοικητικό Συμβούλιο: 

Τα μέλη του Διοικητικού Συμβουλίου μαζί με τους ανα¬ 
πληρωτές του θα ορίζεται απότο Δημοτικό Συμβούλιο και 
θα είναι τα εξής: 

- Ενας (1} Δημοτικός Σύμβουλος ως Πρόεδρος με τον 
αναπληρωτή του Δ.Σ. 

- Ένας (1) Δημοτικός Σύμβουλος ως Αντιπρόεδρος με 
τον αναπληρωτή του Δ.Σ. 

- Ένας (1) Δημοτικός Σύμβουλος ως απλό Μέλος με τον 
αναπληρωτή του Δ.Σ. 

- Ένας (1) Δημότης - Υπάλληλος του Δήμου 
Ασπροπύργου. 

-Ένας (1) Εκπρόσωπος του κοινωνικού Φορέα. 

- Τέσσερεις (4) Δημότες - Κάτοικοι του Δήμου 
Ασπροπύργου. 

Η θητεία του Διοικητικού Συμβουλίου θα ακολουθεί τη 
θητεία του Δημοτικού Συμβουλίου Ασπροπύργου και σε 
κάθε περίπτωση θα λήγει το αργότερο τρεις (3) μήνες με- 
τάτην εγκατάσταση του Δημοτικού Συμβουλίου, το οποίο 
οφείλει να ορίσει τα μέλη του Διοικητικού Συμβουλίου μέ¬ 
σα στην προθεσμία των τριών (3) μηνών (παρ. 2 του άρ¬ 
θρου 2, της Υπ. Απόφασης 205027/84 Υπουργείου 
Εσωτερικών). 

Τα μέλη του Διοικητικού Συμβουλίου μπορεί να αντικα- 
τασταθούν κατά την διάρκεια της θητείας τους με από¬ 
φαση του Δημοτικού Συμβουλίου που τα όρισε και που 
λαμβάνεται με την απόλυτη πλειοψηφία του νομίμου α¬ 
ριθμού των μελών του (παρ. 3 του άρθρου 2 της Υπ. 
Απόφασης 205027/84 Υπουργείου Εσωτερικών). 

Τα μέλη του Διοικητικού Συμβουλίου πρέπει να είναι 
Έλληνες πολίτες και να διαμένουν μόνιμα στην Ελλάδα 
και να μην έχουν καταδικασθεί τελεσίδικα για αδικήματα 
που αποκλείουν τη συμμέτοχη τους στην Εταιρεία. 

Εάν οι σύμβουλοι παύσουν για οποιαδήποτε αιτία (θά¬ 
νατος, παραίτηση, έκπτωση, τελεσίδικη καταδίκη κ.λ.π.) 
να μετέχουν στο Διοικητικό Συμβούλιο ή αυξηθεί ο αριθ¬ 
μός των μελών, το Διοικητικό Συμβούλιο με απόφαση του 
συμπληρώνει προσωρινά τον αριθμό των μελών του. 

Η παραπάνωπροσωρινήεκλογή επικυρώνεταιαπότο α¬ 
μέσως επόμενο Δημοτικό Συμβούλιο το οποίο συγκαλεί- 
ται εντός έξι (6) μηνών απότην προσωρινή εκλογή με σχε¬ 
τική απόφαση του. Οι πράξεις των προσωρινών συμβού¬ 
λων λογίζοντας έγκυρες ακόμα και στην περίπτωση που 
το Δημοτικό Συμβούλιο δεν θα επικυρώσει την εκλογή 
τους και θα προχωρήσει στην εκλογή άλλων. 

26. Αντικαθίσταται με: «Το Μετοχικό Κεφάλαιο της 
Εταιρείας ορίζεται στο ποσό των εβδομήντα δύο εκατομ¬ 
μυρίων τριακοσίων τριάντα πέντε χιλιάδων δραχμών 
(72.335.000) διαιρεμένο σε 14.467 κοινές μετοχές ονομα¬ 
στικής αξίας κάθε μιάς 5.000 δρχ. 

Το μετοχικό κεφάλαιο θα διατεθεί από τον Δήμο 
Ασπροπύργου ο οποίος κατέχειτο 100% των μετοχών και 
θα καλυφθεί από αντίστοιχες επιχορηγήσεις». 

Προστίθεται μετά την παρ. 28 παράγραφοι από 29 έως 
94: 

29 Με την επιφύλαξη του σημείου 31 ορίζεται διά του 
παρόντος ότι κατά τη διάρκεια της πρώτης πενταετίας α¬ 
πό τη σύσταση της εταιρείας το Δ.Σ. έχει το δικαίωμα με 
απόφαση του που λαμβάνει με πλειοψηφία των δύο τρί¬ 
των (2/3) του συνόλου των μελών να αυξήσει το μετοχικό 
κεφάλαιο με την έκδοση νέων μετοχών. Το ποσό της αύ¬ 
ξησης δεν μπορεί να υπερβεί το ποσό του μετοχικού κε¬ 
φαλαίου που έχει καταβληθεί αρχικά. Με την επιφύλαξη 
της παρ. 3 του άρθρου αυτού, ορίζεται οτι μετά την πρώ¬ 
τη πενταετία από την σύσταση της εταιρείας και μέσα σε 
πέντε χρόνια από τη λήψη της σχετικής απόφασης της 
Γ.Σ. του Δ.Σ. εχειτο δικαίωμα, με απόφαση που λαμβάνε- 
ται με πλειοψηφία των δύο τρίτων (2/3) του συνόλου των 


μελών του, να αυξήσει ολόκληρο ή μέρος του μετοχικού 
κεφαλαίου με την έκδοση νέων μετοχών. Το ποσό της αύ¬ 
ξησης δεν μπορεί να υπερβεί το ποσό του μετοχικού κε¬ 
φαλαίου που έχει ήδη καταβληθεί κατά την ημερομηνία 
λήψης της σχετικής απόφασης από την Γ.Σ. 

Η πιο πάνω εξουσία του Δ.Σ. μπορεί να ανανεώνεται α¬ 
πό την Γ.Σ. για χρονικό διάστημα που δεν υπερβαίνει τα 
πέντε χρόνια για κάθε ανανέωση. 

30 Με την επιφύλαξη της παρ. 3 του άρθρου αυτού, η 
Γ.Σ. έχει το δικαίωμα, με απόφαση της, λαμβανομένη κα¬ 
τά τις διατάξεις της απλής απαρτίας καιπλειοψηφίας που 
προβλεπονται απότο παρόν καταστατικό, να αυξήσει ολι¬ 
κά ή μερικά το εταιρικό κεφάλαιο με την έκδοση νέων με¬ 
τοχών μέχρι το τετραπλάσιο του αρχικού μετοχικού κε¬ 
φαλαίου από την έγκριση της σχετικήςτροποποίησης του 
καταστατικού. 

31. Κατ’ εξαίρεση των διατάξεων των δύο προηγουμέ¬ 
νων παραγράφων, εάν τα αποθεματικά της εταιρείας υ¬ 
περβαίνουν το ένα δέκατο (1/10) του καταβλημένου 
Μετοχικού Κεφαλαίου, τότε απαιτείται πάντα απόφαση 
της Γ.Σ. με την εξαιρετική απαρτία και την πλειοψηφία 
(άρθρο 29. παρ. 3 και 4 και άρθρο 31 παρ. 2 του Κ.Ν. 
2190/1920 όπως ισχύουν). 

32. Οι αυξήσεις του κεφαλαίου που αποφασίζονται 
σύμφωνα με τις παρ. 1 και 2 του άρθρου αυτού δεν απο¬ 
τελούν τροποποίηση του καταστατικού. 

33 Σε κάθε περίπτωση αύξησης του μετοχικού κεφα¬ 
λαίου που δεν γίνεται με εισφορά σε είδος ή έκδοσης ο¬ 
μολογιών με δικαίωμα μετατροπής τους σε μετοχές, πα¬ 
ρέχεται δικαίωμα προτίμησης, σε ολόκληρο το νέο κεφά¬ 
λαιο ή το ομολογιακό δάνειο, υπέρ των κατά την εποχή 
της έκδοσης μετοχών, ανάλογα με την συμμετοχή στο υ¬ 
φιστάμενο μετοχικό κεφάλαιο. Μετά το τέλος της προθε¬ 
σμίας που όρισε το όργανο της εταιρείας που αποφάσισε 
την αύξηση για την ενάσκηση του δικαιώματος προτίμη¬ 
σης. η οποία δεν μπορεί να είναι μικρότερη από ένα μήνα, 
οι μετοχές που δεν έχουν αναληφθεί σύμφωνα με τα πα¬ 
ραπάνω. διατίθενται ελεύθερα από το Διοικητικό 
Συμβούλιο της Εταιρείας. Η πρόσκληση για την ενάσκηση 
του δικαιώματος προτίμησης, στην οποία πρέπει να μνη¬ 
μονεύεται και η προθεσμία μέσα στην οποία πρέπει να α¬ 
σκηθεί αυτό το δικαίωμα, δημοσιεύεται στο Τεύχος 
Ανωνύμων Εταιρειών και Εταιρειών Περιωρισμένης 
Ευθύνης της Εφημερίδας της Κυβερνήσεως. Με τους πε¬ 
ριορισμούς των παραγράφων 6 και 7 του άρθρου 13 του 
Κ.Ν. 2190/1920» όπως ισχύουν, με απόφαση της Γ.Σ. που 
λαμβανεται σύμφωνα με τις διατάξεις των άρθρων 29 
παρ. 3 και 4 και 31 παρ. 2του Κ.Α. 2190/1920, όπως ισχύ¬ 
ει σήμερα, μπορεί να περιοριστεί ή καταργηθεί το δικαίω¬ 
μα προτίμησης. Κατ' εξαίρεση, αν όλες οι μετοχές της ε¬ 
ταιρείας είναι ονομαστικές η πρόσκληση για ενάσκηση 
του δικαιώματος προτίμησης είναι δυνατόν να γίνεται με 
συστημένες επιοτολές που θα στέλνονται στους μετό¬ 
χους. 

34. Οι μετοχές είναι ονομαστικές, δεσμευμένες αδιαί¬ 
ρετες και αποκλείεται η μετατροπή τους σε ανώνυμες 
στον κομιστή. Δυνατότητα μεταβίβασης υπάρχει ύστε¬ 
ρα από απόφαση της Γ.Σ. των μετόχωντης εταιρείας μό¬ 
νο σε Οργανισμούς Τοπικής Αυτοδιοίκησης. Δημοτικής 
Επιχείρησης και άλλα Νομικά Πρόσωπα Δ.Δ. ή Ι.Δ. που 
προβλεπονται από τον Δημοτικό και Κοινοτικό Κώδικα, 
ότι μπορούν να συμμετάσχουν στις αναπτυξιακές εται- 

35. Η μεταβίβαση των μετοχών γίνεται με εγγραφή στο 
βιβλίο της Εταιρείας και με την έκδοση σε κάθε μεταβίβα¬ 
ση νέου τίτλου. 

36. Οι τίτλοι των μετοχών αποκόπτονται από διπλότυπο 
βιβλίο, είναι αριθμημένοι με αύξοντα αριθμό και φέρουν 
τα στοιχεία του κυρίου τίτλου, την σφραγίδα της 
Εταιρείας και την υπογραφή του Προέδρου και ενός (1) 
Συμβούλου της Εταιρείας ειδικό εξουσιοδοτημένου για 
το σκοπό αυτό. 

37. Το Διοικητικό Συμβούλιο μπορεί να εκδίδει προσω¬ 
ρινούς ονομαστικούς τίτλους μετοχών υπογεγραμένους 
από δύο (2) εξουσιοδοτημένους συμβούλους. Οι προσω¬ 
ρινοί αυτοί τίτλοι θα ανταλλαγούν με οριστικούς μόλις εκ- 
δοθούν. 

38. Κάθε μετοχή παρέχει το δικαίωμα μίας (1) ψήφου 
στη Γενική Συνέλευση. 

39. Η Γενική Συνέλευση των μετόχων της Εταιρείας εί¬ 
ναι το ανώτατο όργανό της και δικαιούται να αποφασίσει 
για κάθε υπόθεση που αφορά την Εταιρεία, οι δε αποφά¬ 
σεις της δεσμεύουντους απόντες και τους διαφωνούντες 
μετόχους. Η Γενική Συνέλευση είναι μόνη αρμόδια να α¬ 
ποφασίσει για την: 

α) Τροποποίηση του Καταστατικού, 
β) Εκλογή μελών του Δ.Σ. 

γ) Εγκριση ετησίων οικονομικών καταστάσεων της 
Εταιρείας. 

δ) Διάθεση ετησίων κερδών. 

ε) Συγχώνευση, παράταση διάρκειας ή διάλυσης της ε¬ 
ταιρείας. 

στ) Εκλογή ελεγκτών και καθορισμό αμοιβής τους και 
ζ) Γιατον διορισμό εκκαθαριστών. 

40. Η Γενική Συνέλευση των μετόχων συνέρχεται υπο¬ 
χρεωτικά στην έδρα της Εταιρείας το λιγότερο μιά φορά 
κάθε εταιρική χρήση και μέσα σε έξι (6) μήνες το πολύ α¬ 
πό τη λήξη της προηγούμενης κρίσης. Το Δ.Σ. μπορεί να 
συγκαλέσει και έκτακτα Γ ενική Συνέλευση των μετόχων, 
όταν το κρίνει σκόπιμο. 

41. Το Δ.Σ. υποχρεούται να συγκαλείτην Γ.Σ. των μετό¬ 
χων κατά τις προβλεπόμενες από το Καταστατικό αυτό 
και τον Νόμο περιπτώσεις. 

42. Επίσης το Δ.Σ. υποχρεούται να συγκαλέσει την Γ.Σ. 
των μετόχων ύστερα από αίτηση των ελεγκτών μέσα σε 
δέκα (10) ημέρες από την επίδοση της αίτησης στον 
Πρόεδρο του ορίζοντες σαν ημερήσια διάταξη το περιε¬ 
χόμενο της αίτησης. 

43. Η Γ.Σ. των μετόχων προσκαλείται σε τακτική ή έκτα¬ 
κτη συνεδρίαση από το Δ.Σ. της Εταιρείας. 

44. Η Γ.Σ. με εξαίρεση τις επαναληπτικές πρέπει να κα¬ 
λείται είκοσι (20) το λιγότερο μέρες πριν από την οριζόμε¬ 
νη ημερομηνία της Συνεδρίασης. Μέσα στις μέρες αυτές 
υπολογίζονται και οι αργίες και οι αιρετές. Η μέρα της δη¬ 
μοσίευσης της πρόσκλησης και της συνεδρίασης της Γ.Σ. 
δεν υπολογίζονται. 

45. Η πρόσκληση της Γ.Σ. πρέπει να περιλαμβάνει την α¬ 
κριβή διεύθυνση της έδρας της Εταιρείας, την χρονολο¬ 
γία και την ώρατης συνεδρίασης καθώς καιτα θέματα της 
ημερήσιας διάταξης με σαφήνεια, τοιχοκολλούται σε εμ¬ 
φανή θέση του καταστήματος της Εταιρείας και δημοσι¬ 
εύεται στο τεύχος Ανωνύμων Εταιρειών και Εταιρειών 
Περιωρισμένης Ευθύνςη της Εφημερίδας της 
Κυβερνήσεως σύμφωνα με το άρθρο3του από 16.1.1930 
Π.Δ. Περί Δελτίου Ανωνύμων Εταιρειών σε μιά ημερήσια 


πολιτική Εφημερίδα της Αθήνας που κυκλοφορεί σε όλη 
τη χώρα κατά την κρίση του Δ.Σ. και σε μια ημερήσια οι¬ 
κονομική εφημερίδα που έχει χαρακτηριστεί σαν τέτοια 
με απόφαση του Υπ. Εμπορίου. Επίσης δημοσιεύεται και 
σε μία από τις εκδιδόμενες στην έδρα της εταιρείας ημε¬ 
ρήσια ή εβδομαδιαία εφημερίδα, σύμφωνα με τα οριζό¬ 
μενα στην παρ. 2του άρθρου 26του Κ.Ν. 2190/1920. 

46. Η κατά την παρ. 45 πρόσκληση δημοσιεύεται στο 
τεύχος Α.Ε. και Ε.Π.Ε. της Εφημερίδας της 
Κυβερνήσεως, όταν πρόκειται για επαναληπτική συνεύ- 
λευση ή για εξομοιούμενη μ' αυτήν πριν πέντε πλήρεις η¬ 
μέρες και στις παραπάνω εφημερίδες πριν 10 πλήρεις η¬ 
μέρες. 

47. Γ Ία να μετάσχει μέτοχος στην Γ.Σ. και να έχει δικαί- 
ωμα ψήφου σ' αυτή, οφείλεται να καταθέσει τις μετοχές 
του στο Ταμείο της Εταιρείας ή στο Ταμείο 
Παρακαταθηκών και Δανείων ή σε οποιαδήποτε στην 
Ελλάδα Ανώνυμη Τραπεζική Εταιρεία πέντε (5) τουλάχι¬ 
στον εργάσιμες ημέρες πριν από την ημέρα της συνε¬ 
δρίασης της Γ.Σ. 

48. Οι μέτοχοι που έχουν δικαίωμα συμμετοχής στην 
Γ,Σ. και αποτελούν νομικά πρόσωπα, μπορούν να ανπ- 
προσωπευθούν σ' αυτήν νόμιμα εξουσιοδοτημένο πρό¬ 
σωπο. 

49. Οι αποδείξεις καταθέσεων των μετόχων κατά τα ο¬ 
ριζόμενα στην παρ. 1 του άρθρου καθώς καιτα έγγραφα 
νομιμοποίησης των αντιπροσώπων των μετόχων πρέπει 
να καταθέτονται στην Εταιρεία πέντε (5) το λιγότερο πλή- 
ρεις ημέρες πριν από την συνεδρίαση της Γ.Σ. 

50. Μέτοχοι που δεν έχουν συμμορφωθεί εμπρόθεσμα 
προς τις διατάξεις 1, 2. 3 του άρθρου αυτού μπορούν να 
μετάσχουν στην Γ.Σ. μόνο έπειτα από άδεια του Σώματος. 

51. Δέκα (10) μέρες πριν από κάθε τακτική Γ.Σ. πρέπει 
να δύναται σε κάθε μέτοχο που ζητά, αντίγραφο των ετη¬ 
σίων οικονομικών καταστάσεων με τις σχετικές πάνω σ’ 
αυτές εκθέσεις του Δ.Σ. και των Ελεγκτών. 

52. Η Γ.Σ. βρίσκεται σε απαρτία και συνεδριάζει έγκυρα 
για τα θέματα της ημερήσιας διάταξης, όταν είναι παρό¬ 
ντος ή αντιπροσωπεύονται σ’ αυτήν μέτοχοι που εκπρο¬ 
σωπούν το 1/2 τουλάχιστον του μετοχικού κεφαλαίου 
πλέον μιας μετοχής. 

53. Σε περίπτωση που δεν επιτευχθεί τέτοια απαρτία η 
Γ ,Σ. συνέρχεται και πάλι σε είκοσι (20) μέρες από την χρο¬ 
νολογία της συνεδρίασης που ματαιώθηκε προσκαλού¬ 
μενη προ δέκα (10) τουλάχιστον ημερών βρίσκεται κατά 
την επαναληπτική αυτή συνεδρίαση και συνεδριάζει έ¬ 
γκυρα για θέματα της αρχικής ημερήσιας διάταξης, οποι- 
οδήποτε και αν είναι το εκπροσωπούμενο σ' αυτό τμήμα 
του καταβλημένου μετοχικού κεφαλαίου. 

54. Προκειμένου ναληφθούν αποφάσεις που αφορούν 
την μεταβολή της εθνικότητας της Εταιρείας ή του αντι¬ 
κειμένου της Εταιρείας, την επαύξηση των υποχρεώσεων 
των μετόχων, την επαύξηση του μετοχικού κεφαλαίου, 
την μείωση του μετοχικού κεφαλαίου, την μεταβολή του 
τρόπου διάθεσης των κερδών, την τροποποίηση των άρ¬ 
θρων του παρόντος καταστατικού η Γ.Σ. βρίσκεται σε α¬ 
παρτία και συνεδριάζει έγκυρα όταν είναι παρόντες ή α¬ 
ντιπροσωπεύονται σ' αυτήν μέτοχοι που εκπροσωπούντο 
τρία τέταρτα (3/4) τουλάχιστον του καταβλημένου κεφα¬ 
λαίου. 

55. Σε περίπτωση που δεν επιτευχθεί τέτοια απαρτία η 
Γ.Σ. προσκαλείται και συνέρχεται και πάλι κατά τις διατά- 

ξεις του σημείου 54, βρίσκεται δε σε απαρτία και συνε¬ 
δριάζει έγκυρα για τα θέματα της αρχικής ημερήσιας διά¬ 
ταξης, όταν εκπροσωπείται σ' αυτή το ένα δεύτερο (1/2) 
τουλάχιστον του καταβλημένου μετοχικού κεφαλαίου. 

56. Αν δεν συντελεστεί και αυτή η απαρτία συνέρχεται 
και πάλι μέσα σε (20) μέρες δεύτερη επαναληπτική συνέ¬ 
λευση, με πρόσκληση τουλάχιστον δέκα (10) πλήρεις η¬ 
μέρες πριν, που βρίσκεται σε απαρτία και συνεδριάζει ε¬ 
γκαίρως επί των θεμάτων της αρχικής διατάξεως όταν σ' 
αυτήν εκπροσωπείται τουλάχιστον το ένα τρίτο (1/3) του 
καταβλημένου μετοχικού κεφαλαίου. 

57. Οι αποφάσεις της Γ.Σ. λαμβάνονται με απόλυτη 
πλειοψηφία των ψήφων που εκπροσωπούνται σε αυτή. 

58. Εξαιρετικά οι αποφάσεις που αναφέρονται στο ση¬ 
μείο 54 λαμβάνονται με πλειοψηφία τριών τετάρτων (3/4) 
των ψήφων που εκπροσωπούνται στην Γ.Σ. 

59. Της Γ.Σ. προοδεύει προσωρινά ο Πρόεδρος του Δ.Σ. 
ή αυτού κωλυομένου ο νομίμως αναπληρωτής του ή και 
αυτού κωλυομένου ο αρχαιότερος των παρόντων συμ¬ 
βούλων. 

Χρέη γραμματέα εκτελεί προσωρινά ο από τον 
Πρόεδρο οριζόμενος. 

60. Μετά την κήρυξη σαν οριστικού του καταλόγου των 
μετόχων, που έχουν ψήφο στη Γ.Σ. προβαίνει με βοή ή με 
μυστική ψηφοφορία στην εκλογή του Πρόεδρου της και ε¬ 
νός γραμματέα, ο οποίος εκτελεί και χρέη ψηφοσυλλέ¬ 
κτη. 

61. Οι συζητήσεις και αποφάσεις της Γ.Σ. περιορίζονται 
στα θέματαπου αναγράφονται στη δημοσιευμένη κατάτα 
παραπάνω ημερήσια διάταξη. Η ημερήσια διάταξη κα¬ 
ταρτίζεται από το Δ.Σ., περιλαμβάνει δε μόνο τις προτά¬ 
σεις αυτού, όπως επίσης και προτάσεις μετόχων, που εκ¬ 
προσωπούν το ένα εικοστό (1/20) του καταβεβλημένου 
μετοχικού κεφαλαίου. 

Συζήτηση ή λήψη απόφασης εκτός των θεμάτων της η¬ 
μερήσιας διάταξης δεν επιτρέπεται παρά μόνο εξαιρετικά 
οι τροπολογίες προς την Γ.Σ. προτάσεων του Δ.Σ. των 
προτάσεων σύσγκλισης μελών του Δ.Σ. 

62. Οι συζητήσεις στις Γ.Σ. και οι αποφάσεις καταχω- 
ρούνται περιληπτικά σε ειδικό βιβλίο και υπογράφονται α¬ 
πό τον Πρόεδρο και τον Γραμματέα αυτών. Με αίτηση με¬ 
τόχου ο Πρόεδρος της Συνέλευσης υποχρεούται να κα¬ 
ταχωρήσει δια πρακτικά ακριβή περίληψη της γνώμης 
αυτού. Στο ίδιο βιβλίο καταχωρείται και κατάλογος των 
μετόχων που ήταν παρόντες ή ανπρποσωπεύτηκαν στη 
Γ.Σ. 

63. Αντίγραφα και αποσπάσματα πρακτικών επικυρώ¬ 
νονται από τον Πρόεδρο του Δ.Σ. ή από τον νόμιμο ανα¬ 
πληρωτή του. 

64. Μετά την έγκριση της ετήσιας οικονομικής κατά¬ 
στασης η Γ.Σ. αποφαίνεται με ειδική μυστική ψηφοφορία 
που γίνεται με ονομαστική κλήση, για την απαλλαγή των 
μελώντουΔ.Σ. και των ελεγκτών από κάθε ευθύνη αποζη¬ 
μίωσης. Η απαλλαγή αυτή γίνεται ανίσχυρη στις περιπτώ¬ 
σεις του άρθρου 22α του Κ.Ν. 2190/1920. 

65. Ο τακτικό έλεγχος της οικονομικής διαχείρισης και 
των ετησίων οικονομικών καταστάσεων της εταιρείας, ό¬ 
πως και τα λοιπά καθήκοντα των ελεγκτών ασκούνται από 
δύο ελεγκτές, οι οποίοι με ισάριθμους αναπληρωματι¬ 
κούς εκλέγονται απότηνπροηγούμενητακτική Γ.Σ, είτε α¬ 
πό επιστήμονες που πληρούν τις προϋποθέσεις του νό¬ 
μου είτε από Ορκωτούς ελεγκτές σύμφωνα με τις διατά¬ 


ξεις της κειμένης νομοθεσίας ως τροποποιηθείσα ισχύει 
σήμερα. Το ποσό της αμοιβής των των ελεγκτών ορίζεται 
από την Γ.Σ. των μετόχων ή από το Δ.Σ. στην πρώτη του 
συνεδρίαση. 

66. Εντός πέντε (5) ημερών από τη συνεδρίαση της Γ.Σ. 
κατάτην οποία διορίστηκαν οι ελεγκτές ανακοινώνεται σε 
αυτούς ο διορισμός τους από την Εταιρεία έγγραφα. 

67. Με αίτηση μετόχων που εκπροσωπούν το ένα εικο- 
σό (1/20) του καταβλημένου μετοχικού κεφαλαίου το Δ.Σ. 
υποχρεούται να συγκαλεί έκτακτη Γ.Σ. των μετόχων, ορί¬ 
ζοντας ημέρα συνεδρίασης αυτής, η οποία δεν πρέπει να 
απέχει περισσότερο από τριάντα (30 μέρες από την χρο¬ 
νολογία επίδοσης της αίτησης προς τον Πρόεδρο του 
Δ.Σ. 

Στην αίτηση πρέπει να προσδιορίζεται με ακρίβεια το α¬ 
ντικείμενο της ημερήσιας διάταξης. 

68. Με αίτηση των μετόχων, που εκπροσωπούν το ένα 
εικοστό (1/20) του κεφαλαίου που έχει καταβληθεί, ο 
Πρόεδρος της Γ.Σ. είναι υποχρεωμένος να αναβάλλει μό¬ 
νο μια φορά την λήψη αποφάσεων τακτικής ή έκτακτης 
Γ.Σ. ορίζοντας ημέρα συνεδρίασης για τη λήψη αυτών, 
την στην αίτηση των μετόχων οριζόμενη, η οποία όμως 
δεν είναι δυνατόν να απέχει περισσότερο τωντριάντα (30) 
ημερών από την χρονολογία αναβολής. 

69. Με αίτηση των μετόχων που εκπροσωπούντο ένα ει¬ 
κοστό (1/20) του κεφαλαίου που έχει καταβληθεί, η οποία 
υποβάλλεται στην Εταιρεία πέντε (5) εργάσιμες ημέρες 
πριν από την τακτική Γ.Σ. είναι υποχρεωμένο το Δ.Σ. 

- Να ανακοινώνει στη Γ,Σ. των μετόχων τα ποσά που κα- 
ταβλήθηκαντηντελευταία διετία από την Εταιρεία στα μέ¬ 
λη του Δ.Σ. ή τους Δ/ντές ή άλλους υπαλλήλους της κα¬ 
θώς και κάθε άλλη παροχή προς τα πρόσωπα αυτά ή κά¬ 
θε από οποιαδήποτε αιτία σύμβαση της «Εταιρείας» που 
υπάρχει με αυτά. 

- Να παρέχει τις ζητούμενες συγκεκριμένες πληροφο¬ 
ρίες για τις υποθέσειςτης Εταιρείας, σε όση έκταση είναι 
αυτές χρήσιμες για την πραγματική εκτίμηση των θεμά¬ 
των ημερήσιας διάταξης. Το Δ.Σ. μπορεί να αρνηθεί την 
παροχή των ζητουμένων πληροφοριών για ειδικό λόγο, ο 
οποίος πρέπει να αιτιολογηθεί στα πρακτικά. 

70. Με αίτηση των μετόχων που εκπροσωπούν το ένα 
τρίτο (1/3) του καταβλημένου κεφαλαίου, υποβαλλόμενη 
στην Εταιρεία μέσα στην προθεσμία της προηγούμενης 
παραγράφου και εφόσον αυτοί δεν εκπροσωπούνται στο 
Δ.Σ. 

Το Δ.Σ. είναι υποχρεωμένο να δώσει πληροφορίες προς 
αυτούς κατά τη Γ.Σ. ή αν προτιμά προ αυτής σε εκπρόσω¬ 
πο αυτών, για την πορεία των εταιρικών υποθέσεων και 
της περιουσιακής κατάστασης την παροχή των ζητούμε¬ 
νων πληροφοριών για ειδικό ουσιώδη λόγο ο οποίος πρέ¬ 
πει να αιτιολογηθεί στα πρακτικά. 

71. Η θητεία των μελών του Διοικητικού Συμβουλίου εί¬ 
ναι τετραετής πλην του πρώτου Διοικητικού Συμβουλίου 
που είναι όση η υπόλοιπη θητεία των Δημοτικών 
Συμβούλων στο Δήμο Ασπροπύργου, και σε περίπτωση α¬ 
κολουθεί τη θητεία των Δημοτικών Αρχών του Δήμου και 
παρατείνεται μέχρι την εκλογή νέων μελών από τη νέα 
Δημοτική Αρχή. 

72. Σε περίπτωση αντικατάστασης Συμβούλου κατά τη 
διάρκεια της θητείας του για οπο ιονδήποτε λόγο, η θητεία 
του αντικαταστάτη λήγει τον ίδιο χρόνο που θα έληγε η 
θητεία του Συμβούλου που αντικαταστάθηκε. 

73. Τα μέλη του Διοικητικού Συμβουλίου μπορούν να ε¬ 
πανεκλεγούν. 

74. Η αδικαιολόγητη αποχή κάποιου Συμβούλου από τις 
συνεδριάσεις του Δ.Σ. για περισσότερες από τρεις συνε¬ 
χείς συνεδριάσεις, ισοδυναμεί με παραίτηση που θεωρεί- 
ταιτελειωμενη και σημειώνεται στα πρακτικά. 

75. Οι παραιτήσεις πάντων των μελών του Δ.Σ. της 
Εταιρείας υποβάλλονται στο Δ.Σ. αυτής. 

76. Το Δ.Σ. κατά την πρώτη συνεδρίαση, μετά την εκλο¬ 
γή του εκλέγει ως Πρόεδρο και Διευθύνοντα Σύμβουλο 
της Εταιρείας, τον εκάοτοτε Δήμαρχο και τον 
Αντιπρόεδρο αυτού, που πρέπει να είναι Δημοτικός 
Σύμβουλος. 

77. Όταν απουσιάζει ο Πρόεδρος ή κωλύεται, τον ανα¬ 
πληρώνει ο Αντιπρόεδρος και τον Αντιπρόεδρο ο 
Σύμβουλος που ορίζεται απότο Δ.Σ. 

78.0 Πρόεδρος του Δ.Σ. ασκεί όλα τα καθήκοντα που α¬ 
νατίθενται σ : αυτόν απότο καταστατικό της Εταιρείας και 
από ειδικές αποφάσεις του Δ.Σ. Προΐσταται στις συνε¬ 
δριάσεις του Δ.Σ. διευθύνει τις εργασίες του, έχει την α¬ 
νώτατη εποπτείατης Εταιρείας και ενημερώνειτο Δ.Σ. για 
τις διαχειριστικές πράξεις και τη λειτουργία της. 

Με πρόταση του Προέδρου και Διευθύνοντος 
Συμβούλου της Εταιρείας, δύναταιτο Δ.Σ. να αναθέσει τα 
καθήκοντα αυτού σε άλλο μέλος του Δ.Σ. της Εταιρείας, 
για τον υπόλοιπο χρόνο της θητείας του. 

79. Κάθε σύμβουλος δικαιούται να πληροφορείται από 
τον Πρόεδρο την εξέλιξη γενικά των εταιρικών υποθέσε¬ 
ων. 

80. Το Δ.Σ. μπορεί να διορίζει εκτελεστική Επιτροπή α¬ 
πό τα μέλη του. Η σύνεθση και οι αρμοδιότητες της καθο¬ 
ρίζονται με απόφαση του Δ.Σ. και προεδρεύεται από τον 
Πρόεδρο ή τον Αντιπρόεδρο της Εταιρείας. 

81. Με απόφαση του Δ.Σ. της Εταιρείας μπορεί να συ¬ 
γκροτηθεί Επιστημονικό Συμβούλιο και Επιστημονικές 
Επιτροπές με γνωμοδοτικό χαρακτήρα. 

82. Το Δ.Σ, είναι αρμόδιο να αποφασίζει για κάθε υπό¬ 
θεση που αφορά την οργάνωση, διοίκηση γενικά της 
Εταιρείας ή τη διαχείριση της Εταιρικής περιουσίας. 

Το Δ.Σ. με τους νόμιμους εκπροσώπους του αντιπρο¬ 
σωπεύει την Εταιρεία σε όλες τις σχέσεις και τις συναλ¬ 
λαγές της και ενεργεί κάθε πράξη που έχει σχέση με τον 
σκοπό της με εξαίρεση εκείνων μόνο των θεμάτων, που 
κατά τη διάταξη του Νόμου και του καταστατικού, είναι 
της αποκλειστικής αρμοδιότητος της Γενικής 
Συνέλευσης. 

83. Η Εταιρεία εκπροσωπείται ενώπιον των 
Δικαστηρίων και των αρχών από τον Πρόεδρο - 
Διευθύνοντα Σύμβουλο του Δ.Σ. Μπορεί όμως το Δ.Σ. να 
αναθέτει σε άλλο πρόσωπο ακόμη και σε μη μέλος αυτού 
ή και μη υπάλληλος της Εταιρείας την εκπροσώπησή της 
ενώπιον της ενώπιον των Δικαστηρίων και σε κάθε άλλη 
Αρχή, ύστερα από ειδική και πληρεξουσιότητα που καθο¬ 
ρίζει την ιδιότητα και το περιεχόμενο των δικαιωμάτων αυ¬ 
τού του προσώπου. 

84. Το Δ.Σ. συνέρχεται και συνεδριάζει τακτικά στην έ¬ 
δρα της Εταιρείας, έκτακτα δε σε οποιαδήποτε πόλη της 
Ελλάδος. Το Δ.Σ. συγκαλείται αποτον Πρόεδρο σε μέρα 
και ώρα που ορίζεται απ’ αυτόν τακτικά μια φορά το μήνα 
και έκτακτα όταν ο Πρόεδρος το κρίνει σκόπιμο ήτο ζητή¬ 
σουν τέσσερις σύμβουλοι. Στην τελευταία περίπτωση ο 
Πρόεδρος είναι υποχρεωμένος να συγκαλέσειτο Δ.Σ. μέ¬ 


σα σε πέντε (5) μέρες από την υποβολή της σχετικής αί¬ 
τησης που πρέπει να περιλαμβάνει και τα θέματα που θα 
ζητηθούν. 

85. Το Δ.Σ. βρίσκεται σε απαρτία και συνεδριάζει έγκυ¬ 
ρα οταντα προϊστάμενα μέλη είναι περισσότερα από τα α¬ 
πάντα. 

86. Εάν για οποιονδήποτε λόγο κενωθεί θέση συμβού¬ 
λου, μέχρι την αναπλήρωσήτης, το Δ.Σ. αποφασίζει έγκυ¬ 
ρα με τα υπόλοιπα μέλη του. εφόσον ο αριθμός τους δεν 
είναι κατώτερος. 

87. Για τις συζητήσεις και τις αποφάσεις του Δ.Σ. τη¬ 
ρούνται πρακτικά και καταχωρούνται σε ειδικό βιβλίο. 
Αυτά υπογράφονται από τον Πρόεδρο και τα παρευρι- 
σκομενα μέλη της συνεδρίασης. Γραμματέας του Δ.Σ. ε¬ 
κλέγεται μεταξύ των μελών του ή διορίζεται τρίτος εκτός 
του Δ.Σ. 

88. Κανένας σύμβουλος δεν δικαιούται να αρνηθεί την 
υπογραφή των πρακτικών της συνεδρίασης στην οποία 
πήρε μέρος. Μέρος όμως να ζητήσεις την καταχώρηση 
στα πρακτικά της γνώσης του με την οποία διαφωνεί για 
κάποια απόφαση. Σε περίπτωση άρνησης κάποιου συμ¬ 
βούλου να υπογράψειτα πρακτικά της συνεδρίασης γίνε¬ 
ται σχετική μνεία σε αυτό. 

89. Αντίγραφα και αποσπάσματα των πρακτικών, υπο¬ 
γράφονται από τον Πρόεδρο ή τον αναπληρωτή του. 

90. Στα μέλητου Δ.Σ. χορηγούνται αποζημιώσεις για κά¬ 
θε αυτοπρόσωπη παράστασή του στις συνεδριάσεις του 
Δ.Σ. ή μηνιαία αποζημίωση, της οποίας το ποσό ορίζεται 
προσωρινά του Δ.Σ. υπό την αίρεση της έγκρισης από το 
Διοικητικό Συμβούλιο και η οποία είναι ανάλογη με την α¬ 
πασχόληση εκάστου μέλους του Δ.Σ. στις Εταιρικές 
Υποθέσεις. 

91. Κάθε αμοιβή η αποζημίωση βαρύνει την Εταιρεία μό¬ 
νο αν εγκριθεί με ειδική απόφαση της τακτικής Γενικής 
Συνέλευσης ύστερα από εισήγηση του Δ.Σ. 

92. Η Εταιρική χρήση είναι χρήση δωδεκάμηνης διάρ¬ 
κειας. Αρχίζει την πρώτη (1) Ιανουάριου και λήγει στις 
τριάντα μία (31) Δεκεμβρίου κάθε χρόνου. Κατ' εξαίρεση 
η πρώτη εταιρική χρήση θα αρχίσει από τη νόμιμη σύστα¬ 
ση της Εταιρείας και θα λήξει στις τριάντα μία (31) 
Δεκεμβρίου του επομένου έτους από την σύσταση της 
Εταιρείας. 

93. Στο τ κάθε χρήσης το Δ.Σ. κλείνει τους λογα¬ 
ριασμούς, συντάσσει λεπτομερε· σκή απογραφη της εται¬ 
ρικής περιουσίας και καταρτίζει τις ετήσιες οικονομικές 
καταστάσεις, σύμφωνα μετις διατάξει - ου ισχύουν κάθε 
φορά. Οι ετήσιες οικονομικές καταστείς ... υποβάλλονται 
για έγκριση στο Δημοτικό Συμβούλιο συνοδέ - εμενες από 
την επεξηγηματική έκθεση του Δ.Σ. στην οποία αναφέρο- 
νται όλα τα στοιχεία του ενεργητικού και παθητικού ως και 
τα στοιχεία του λογαριασμού αποτελεσμάτων, όσον το 
δυνατόν αναλυτικότερα από την έκθεση των ελεγκτών. 

94. Για να παρθεί από το Δ.Σ. έγκυρη απόφαση για τις 
καταστάσεις πρέπει αυτές να έχουν θεωρηθεί ειδικά: 

α) Από το Διευθύνοντα ή Εντεταλμένο Σύμβουλο και σε 
περίπτωση που λείπουν αυτοί από ένα μέλος του Δ.Σ. που 
να ορίζεται από το Δ.Σ. 

β) απότονέχοντατη Γενική Διεύθυνση της Εταιρείας και 

γ) από το διευθυντή του Λογιστηρίου. 

Όλοι οι παραπάνω εάν διαφωνούν ως προς τον τρόπο 
κατάρτισης των ετησίων οικονομικών καταστάσεων από 
άποψη νομιμότητας υποχρεούνται να εκθέσουν τις αντιρ¬ 
ρήσεις τους στο Δ.Σ. με έγγραφο. 

Από τις διατάξεις της παραπάνω απόφασης προκαλεί- 
ται δαπάνη σε βάρος του προϋπολογισμού του Δήμου 
Ασπροπύργου, ύψους 72.335.000 δρχ. για το οικονομικό 
έτος 1997. 

Κατά τα λοιπά εξακολουθούν να ισχύουν οι μη τροπο¬ 
ποιούμενες, αντικαθιστώμενες και συμπληρούμενες δια¬ 
τάξεις της αριθμ. 134/10.6.1996 αποφάσεως του 
Δημοτικού Συμβουλίου όπως δημοσιεύθηκε στο ΦΕΚ 
717/Β/21.0.96 με την 5457/17.7.1996 αποφάσεως του 
Περιφερειακού Διευθυντή Δυτ. Αττικής. 

Η παρούσα να δημοσιευθεί στην Εφημερίδα της 
Κυβερνήσεως. 

Αιγάλεω, 7 Μαρτίου 1997 
Με εντολή Γ.Γ. Περιφέρειας 
Η Αναπληρωτής Περ/κού Δ/ντή Δ.Α. 

ΔΗΜ. ΛΕΡΤΑ 

- »- 

Αριθ. 1144 (4) 

Τροποποίηση ως προς τον τίλο της Συστατικής πράξης 
του ιδίου Νομικού Προσώπου του Δήμου με την επω¬ 
νυμία «Σχολική Επιτροπή 1ου και 2ου Δημ. Σχολείου 
Ερυθρών σε Σχολική Επιτροπή 1ου Δωδεκαθεσίου 
Δημοτικού Σχολείου Ερυθρών» σε Σχολική Επιτροπή 
1ου Δωδεκαθεσίου Δημοτικού Σχολείου Ερυθρών. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95 
«Δημοτικού και Κοινοτικού Κώδικα». 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες Εκπαιδευτικές διατάξεις». 

3. Τις διατάξεις των Ν. 2218 και 2240/94 που αφορούν 
στην καθιέρωση του θεσμού της Νομαρχιακής 
Αυτοδιοίκησης. 

4. Το άρθρο 14 του Ν. 2399/96 μετο οποίο τροποποιεί¬ 
ται ο Ν. 2240/94 και καταργούνται οι θέσεις των 
Περιφερειακών Διευθυντών. 

5. Το αριθμ. 701/5.6.95 έγγραφο του Γενικού 
Γραμματέα Περιφέρειας Αττικής με το οποίο ορίστηκε α- 
ναπληρώτρια Περιφ/κού Διευθυντή Δυτικής Αττικής η 
Δ/ντρια της Υπηρεσίας Δήμητρα Λέρτα. 

6. Τη Σχολική Επιτροπή του 1ου και 2ου Δημοτικού 
Σχολείου Ερυθρώνπου συστάθηκε με την 3533/13.3.90α- 
πόφασή μας, σύμφωνα με τις 5/26/88 και Δ4/162/89 κοι¬ 
νές αποφάσεις των Υπουργών Εσωτερικών και Εθνικής 
Παιδείας. 

7. Την 100/91 απόφαση Δημοτικού Σχολείου Ερυθρών 
για την προσαρμογή της Σχολικής Επιτροπής του 1ου και 
2ου Δημοτικού Σχολείου Ερυθρών στις διατάξεις του άρ¬ 
θρου 5 του Ν. 1894/91. η οποία δημοσιεύθηκε με την α- 
ριθμ. 13987/11.7.91 απόφασή μας στο ΦΕΚ 
538/2β/18.7.91. 

8. Την 108/96 απόφαση Δημοτικού Σχολείου Δήμου 
Ερυθρών για την τροποποίηση ως προς τον τίτλο της 
Συστατικής πράξης του ιδίου Νομικού Προσώπου του 
Δήμου με την επωνυμία «Σχολική Επιτροπή 1ου και 2ου 
Δημ. Σχολείου Ερυθρών» σε «ΣΧΟΛΙΚΗ ΕΠΙΤΡΟΠΗ 1ου 
ΔΩΔΕΚΑΘΕΣΙΟΥ ΔΗΜΟΤΙΚΟΥ ΣΧΟΛΕΙΟΥ ΕΡΥΘΡΩΝ». 

9. Το γεγονός ότι, ιδρύθηκε από το έτος 1996-97 νέα 
σχολική μονάδα στις Ερυθρές από το 1 ο Γ ραφείο Α/θμιας 
Εκπαίδευσης Νομαρχιακής Αυτοδιοίκησης Δυτικής 
Αττικής και δημοσιεύτηκε στο ΦΕΚ 657/30.7.96, αποφασί¬ 
ζουμε: 


Εγκρίνουμε την τροποποίηση ως προς τον τίτλο της συ¬ 
στατικής πράξης του ιδίου Νομικού Προσώπου του 
Δήμου με την επωνυμία «ΣΧΟΛΙΚΗ ΕΠΙΤΡΟΠΗ 1ου και 
2ου ΔΗΜ. ΣΧΟΛΕΙΟΥ ΕΡΥΘΡΩΝ» σε «ΣΧΟΛΙΚΗ ΕΠΙΤΡΟ¬ 
ΠΗ ΔΩΔΕΚΑΘΕΣΙΟΥ ΔΗΜΟΤΙΚΟΥ ΣΧΟΛΕΙΟΥ ΕΡΥ¬ 
ΘΡΩΝ». 

Κατά τα λοιπά ισχύουν ως έχουν οι αριθμ. 2533/13.3.90 
και 13987/11.7.91 προγενέστερες αποφάσεις μας. 

Η παρούσα να δημοσιευθεί στην Εφημερίδα της 
Κυβερνήσεως. 

Αιγάλεω, 24 Φεβρουάριου 1997 

Με εντολή Γ.Γ. Περιφέρειας 
Η Αναπληρώτρια Περιφ/κού Διευθυντή 
Δ. ΛΕΡΤΑ 

- ♦- 

Αριθ. 2857 (5) 

Τροπόποίήσητης 11856/25.6.87 απόφασηςτου Νομάρχη 
Δυτ. Αττικής περί συστάσεως ιδίου Νομικού 
Προσώπου με το όνομα «Αθλητικός Οργανισμός 
Δήμου Κορυδαλλού». 

Ο ΠΡΟΪΣΤΑΜΕΝΟΣ ΠΕΡ/ΚΗΣ Δ/ΣΗΣ ΠΕΙΡΑΙΑ 

Έχοντας υπόψη: 

1. Την αριθμ. 11856/25.6.87 απόφαση του Νομάρχη 
Δυτικής Αττικής περί συστάσεως ιδίου Νομικού 
Προσώπου, μετο ονομα «Αθλητικός Οργανισμός Δήμου 
Κορυδαλλού» Νομού Αττικής. 

2. Το αριθμ. 25/88 Π.Δ. μετο οποίο μεταβιβάσθηκαν οι 
αρμοδιότητες στους Νομάρχες. 

3. Τις διατάξεις του άρθρου 187 του Δ.Κ.Κ. {Π.Δ. 323/89) 
όπως συμπληρώθηκαν μετο άρθρο 11 του Ν. 2130/93. 

4. Την αριθμ. 268/95 απόφαση του Δημοτικού 
Συμβουλίου Κορυδαλλού περί τροποποίησης της συστα- 
τικήςπράξηςτου νομικού αυτού προσώπου ωςπρος το ύ¬ 
ψος της επιχορήγησής του από το Δήμο, που εγκρίθηκε 
με την αριθμ. 26144/3.11.95 απόφαση της Περιφερειακής 
Δ/σης Πειραιά. 

5. Την αριθμ. 596/96 απόφαση του Δημοτικού 
Συμβουλίου Κορυδαλλού περί τροποποίησης της συστα¬ 
τικής πράξης του Νομικού αυτού Προσαιπου ως προς το 
ύψοςτης επιχορήγησής του οπότοΔήμο, αποφασίζουμε: 

Τροποποιούμε το στοιχείο (α) της παρ. 3 της αριθμ. 
11856/25.6.87 απόφασης του Νομάρχη Δυτικής Αττικής 
που δημοσιεύθηκε στο ΦΕΚ 414/10.8.87 τ.Β~ περί συ¬ 
στάσεως ιδίου Νομικού Προσώπου με το όνομα 
«Αθλητικός Οργανισμός Δήμου Κορυδαλλού» ως εξής: 

3. Ποροιτου Νομικού Προσώπου είναι: 

α) Ετήσια επιχορήγηση του Δήμου δρχ. 80.000.000. 

Από τις διατάξειςτηςπαρούσης προκαλείται δαπάνη σε 
βάρος του προϋπολογισμού Δ. Κορυδαλλού ύψους 
30.000.000 δρχ. για το τρέχον οικονομικό έτος και για τα 
επόμενα έτη. 

Κατά τα λοιπά ισχύει όπως έχει η τροποποιούμενη από¬ 
φαση. 

Η παρούσα να δημοσιευθεί στην Εφημερίδα της 
Κυβερνήσεως. 

Πειραιάς, 25 Φεβρουάριου 1997 

Με εντολή Γ.Γ. Περιφέρειας 
Ο Προϊστάμενος 
ΣΠ. ΔΗΜΗΤΡΑΚΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ-Ε.Κ. 7190 (6) 

Διευκόλυνση της εκκαθάρισης των συναλλαγών. 

(Απόφαση της 99ης/18.2.1997 συνεδριάσεως του Δ.Σ. 
της Επιτροπής Κεφαλαιαγοράς, Θέμα 10ο) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την Πράξη Νομοθετικού Περιεχομένου (ΦΕΚ 258 
Α/18.11.1996). 

2. Την αρμοδιότητα της Επιτροπής Κεφαλαιαγοράς για 
τη ρύθμιση κάθε θέματος που έχει σχέση με την ομαλή 
λειτουργία της Χρηματιστηριακής αγοράς, σύμφωνα με 
το εδάφιο ζτηςπαρ. Ιτου άρθορυ 78 του Ν. 1969/1991. 

3. Την απόφαση της 21ης/12.2.1997 της Εκτελεστικής 
Επιτροπής της Ε Κ. για τη «Λήψη μέτρων για τη διευκό¬ 
λυνση της εκκαθάρισης των συναλλαγών». 

4. Τη ν απόφαση της 90ης/19.11.1996 συνεδρίασης του 
Δ.Σ. της Επιτροπής Κεφαλαιαγοράς για τη «Διαδικασία 
παροχής καλύψεων για τις συναλλαγές στο Χ.Α.Α.». 

5. Το άρθρο 29Α του Ν. 1558/85 «Κυβέρνηση και 
Κυβερνητικά όργανα το οποίο προστέθηκε με το άρθρο 
27του Ν. 2081/1992 (ΦΕΚ 152Α/10.9.1992). 

6. Την από 7.2.1997 εισήγηση του Δ.Σ. του Χ.Α.Α., απο¬ 
φασίζει ομόφωνα: 


Κατά την εκκαθάριση των συναλλαγών, 
α) για οφειλές σε τίτλους αξίας μέχρι δρχ. 1 εκ. να επι¬ 
δεικνύεται επιείκεια και να μην αποκλείεται η Εταιρεία α¬ 
πό τις συναλλαγές της επόμενης ημέρας. 

β) Γ ια οφειλές σε τίτλους αξίας μεγαλύτερης των δρχ. 1 
εκ. και μέχρι ποσού δρχ. 25 εκ. να επιβάλλεται στο Μέλος 
πρόστιμο την ημέρα καθυστέρησης και για 1 μόνο ημέρα 
μετά την ημέρα της οφειλής, αθροιστικά ως εξής: 


Ύψος οφειλής Πρόστιμο 
δρχ. 1 -5 εκατ. 25.000 δρχ. 
δρχ. 5-10 εκατ. 50.000δρχ. 
δρχ. 10-15 εκατ. 75.000 δρχ. 
δρχ. 15-20 εκατ. 100.000 δρχ. 
δρχ. 20-25 εκατ, 125.000 δρχ. 

Μετά την πάροδο της ημέρας να επιβάλλεται η ποινή 
του αποκλεισμού από τις συναλλαγές. 

γ) Ποινή του αποκλεισμού από τις συναλλαγές να επι¬ 
βάλλεται επίσης για μεγαλύτερες οφειλές. 

Από τις διατάξεις της παρούσας δεν δημιουργείται δα¬ 
πάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της 
Κυβερνήσεως. 


Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



